**Η ΕΜΠΟΡΙΚΗ ΝΑΥΤΙΛΙΑ**

1. Η εμπορική ναυτιλία γνώρισε αξιοσημείωτη ανάπτυξη κατά τη διάρκεια του 18ου αιώνα. Η συνθήκη του Κιουτσούκ-Καϊναρτζή (1774), καθώς και οι Ναπολεόντειοι πόλεμοι συνέβαλαν στη ραγδαία ανάπτυξή της.
2. Στη διάρκεια της Επανάστασης του 1821 είχαμε μετατροπή του εμπορικού στόλου σε πολεμικό και την καταστροφή (Ψαρά, Κάσος), ή την παρακμή παραδοσιακών ναυτικών κέντρων. Από την προεπαναστατική ναυτιλία απέμειναν λίγα υπολείμματα.
3. Μετά το τέλος της επανάστασης σταδιακά η ελληνική ναυτιλία άρχισε να ανακάμπτει. Δημιουργήθηκαν νέα ναυτικά κέντρα (Σύρος),
4. Στα μέσα του 19ου αιώνα η ελληνική εμπορική ναυτιλία βρέθηκε αντιμέτωπη με τον ανταγωνισμό που προέκυψε καθώς άλλες χώρες άρχισαν να χρησιμοποιούν ατμόπλοια. Η ίδια δε διέθετε κεφάλαια που θα επέτρεπαν τη ναυπήγηση ατμοπλοίων. Έπειτα από επίμονες προσπάθειες δημιουργήθηκαν νέα εταιρικά σχήματα στα οποία συμμετείχαν το κράτος, οι Τράπεζες (Εθνική τράπεζα) και οι εκτός συνόρων ομογενείς που προχώρησαν στη ναυπήγηση ατμοπλοίων.
5. Την τελευταία δεκαετία του 19ου αιώνα η ελληνική ατμοπλοϊα γνώρισε μεγάλη ανάπτυξη. Η ανάπτυξη αυτή βασίστηκε στην κυριαρχία Ελλήνων επιχειρηματιών στον ποταμό Δούναβη.
6. Στη διάρκεια του Α΄ Παγκοσμίου Πολέμου η ελληνική εμπορική ναυτιλία γνώρισε μεγάλες απώλειες.

**ΓΛΩΣΣΑΡΙ**: Συγκυρίες, Ναπολεόντειοι πόλεμοι, πρόσφυγας, παροικία, χωρητικότητα πλοίου, εφοπλιστικές σχέσεις, ομογενής, επιχειρηματικός κίνδυνος.

**ΕΡΩΤΗΣΕΙΣ**

1. Ποιοι ήταν οι παράγοντες που ευνόησαν την ελληνική ναυτιλιακή και εμπορική δραστηριότητα στα τέλη του 18ου αιώνα;
2. Ποιο ήταν το πιο σημαντικό από τα νέα ναυτιλιακά κέντρα που αναδείχτηκαν στη θέση των παλιών και ποιοι παράγοντες ευνόησαν την ανάπτυξή του;
3. Ποιες ήταν οι δυσκολίες που αντιμετώπισε η ελληνική ναυτιλία με την εμφάνιση του ατμού και πώς αντιμετωπίστηκαν αυτές;